open-index/open-wikipedia-markdown huggingface dataset:
Леандро Кастан

**Леандро Кастан да Силва** (роден на  во Жау), попознат само како **Леандро Кастан**, е Бразилски фудбалер, кој игра на позицијата централен дефанзивец, за Серија А клубот Рома.

## Професионална кариера
### Раните години
Кастан ја започнал својата кариера во екипата на Атлетико Минеиро, каде станал професионалец и дебитирал за првиот тим во 2005 година. Тој бил член на тимот сè до летото 2007 година, кога во август потпишал за шведскиот прволигаш Хелсинборг со слободен трансфер. Своето деби за клубот го направил на 24 септември 2007 кога тренерот Ханс Еклунд му дава можност да започне во стратните единаесет за мечот против Еребру. Натпреварот завршил со пораз на Хелсинборг од 4-3, иако Кастан и соиграчите воделе во текот на натпреварот со 0-2 до 25-тата минута. Така, Кастан дебитира со пораз во неговите настапи во Европа. По краток период тој го загубил првотимскиот статус и решил да се врати назад во Бразил во март 2008. Пред да замине од клубот, во февруари во натпревар од УЕФА Лига Европа тој го постигнал својот прв погодок против екипата на ПСВ Ајндховен во поразот со 1-2.

### Баруери
Тој му се приклучил на тимот на Гремио Баруери најпрво на заем, а потоа настапувал тука и со постојан договор. Уште на своето деби на 24 септември 2008, тој го постигнал својот прв погодок за клубот во победата со 3-1 над Бразиленсе. Тој потоа е редовен член на почетната постава на клубот, кој се натпреварува во Паулиста А1 и Серија А турнирите. Добрите перформанси и стабилната игра во одбрана му даваат шанса да направи трансфер во бразилскиот гигант Коринтијанс.

### Коринтијанс
Кастан го направил своето деби за Коринтијанс на гостувањето кај Португеза во ремито 1-1 на 13 февруари 2010. Со текот на времето Кастан се утврдил во почетната постава и помага клубот да дојде до неколку значчајни успеси. Додека настапувал за Коринтијанс постигнал 3 гола, но и на трипати бил исклучен заради лоша дисциплина. Тој беше редовен член на клубот, во текот на Копа Либертадорес 2012 кога тимот стигнал до својата историска прва титула во ова натпреварување. Кастан ги одиграл и двата натпревари од финалето против Бока Хуниорс кој завршија 1-1 (на гости) и 2-0 (за Коринтијанс на домашен терен).

### Рома
Пред почетокот на сезоната 2012-13, Кастан потпишал со екипата на Рома за сума од 5,5 милиони евра. Своето деби го направил во првото коло од Серија А во сезоната, во натпреварот кој завршил без победник 2-2 против Катанија. Тој веднаш се вклопил во тимот и беше постојан стартер во секој од првите 11 натпревари на Рома во Серија А.

## Репрезентативна кариера
Кастан дебитирал за Бразил во пријателски натпревар против Јапонија на 16 октомври 2012, кој се одиграл во Полска.

## Титули
### Коринтијанс
* Серија А: 2011/12
* Копа Либертадорес: 2012

## Надворешни врски
*CBF профил 

Категорија:Живи луѓе
Категорија:Фудбалери во Серија А
Категорија:Фудбалери на ФК Рома
Категорија:Бразилски фудбалери
Фербенкс

**Фербенкс** — град во американската сојузна држава Алјаска кој претставува најголем град во внатрешноста на таа држава. Според пописот во 2020 г., градот Фербенкс има 32,515 жители, а поширокиот регион е населен со 97.581 жител. Зафаќа површина од 84,5&nbsp;км².
## Наводи

Категорија:Градови во Алјаска
Категорија:Градови во САД
Категорија:Населени места основани во 1901 година
Димитар Ацев

**Димитар Ацев** — македонски учител и комунистички деец кој делувал во редовите на Бугарската комунистичка партија во првите децении на XX век. Учетвувал во подготовката и организирањето на Септемвриското востание. Бил убиен од страна на членовите на ВМРО. Како причина за неговото убиство од страна на ВМРО било наведено непочитувањето на договорот помеѓу ВМРО и БКП од последната за неширење на востанието во Пиринска Македонија.

## Животопис
Димитар Ацев е роден во 1893 година во Берово, тогаш е во Османлиското Царство. Завршил во егзархиското педагошко училиште во Скопје. Во 1912 година станал член на Бугарската работничка социјалдемократска партија (тесни социјалисти). Учествува во Првата светска војна и во т.н Владајски бунт. Во период помеѓу 1920 - 1921 година бил учител во селото Крупник, каде формирал јадро група на БКП. Станал секретар на Окружниот комитет на БКП во Горна Џумаја. Пишувал во Работнички весник. Во 1923 година учествувал во подготовката на т.н Септемвриско востание. Под негова команда била Горноџумајскиот востанички одред.

По започнување на борбите еден одред од околу 130 вооружени луѓе на чело со Тодор Чопов и Димитар Ацев се упатил кон бугарскиот град Дупница на помош на востаничките сили, придржувајќи се на договорот да не се разгорува борбата во Горна Џумаја и другите околии во пиринскиот дел на Македонија. Откако добиле известување дека востанието во Дупница било прекинато, одредот се поделил на неколку групи, од кои една заминала за Разлог, а другата за Горна Џумаја.

Од страна на припадниците на ВМРО, Михаил Монев (зет на Тодор Александров), Васил Мечкуевски и Иван Караџов во Горна Џумаја, биле убиени комунистите: Димитар Ацев - учител, Никола Лисичков - адвокат и нотарот на градот Стефан Велинов. Тие биле обесени, а нивните тела биле оставени да висат неколку дена во градот. Ноќта меѓу 9 и 10 октомври 1923 година на старите врби кај мостот во центарот на Горна Џумаја биле направени четири бесилки за Ацев, Лисичков, Велинов и Илија Илиев. Првите тројца биле обесени, додека Илиев, кој бил тешко болен, терористите од ВМРО не можеле да го довлечкаат до бесилката и го убиле пред својот дом. Четворицата убиени биле погребани во иста гробница во Горна Џумаја, која народот ја нарекол *"Комуна"* .

## Поврзано
*Убиства за време на Септемвриското востание
*ВМРО (Автономистичка)

## Наводи
 

## Надворешни врски
*  Димитар Ацев и Иван Илиев 

Категорија:Луѓе од Берово
Категорија:Дејци на БКП
Категорија:Македонски преселници во Горна Џумаја
Категорија:Матуранти од Скопското педагошко училиште
Парафилија

**Парафилија** или **патолошка сексуална наклонетост** е она што се смета за неприродно полово однесување во психологијата и сексологијата. Терминот парафилија доаѓа од старо грчките зборови пара(освен) и филија(љубов) и опишува сексуални потреби како одговор на сексуален објект или ситуации кои можат да интерферираат со капацитетот на реципрочна сексуална активност. Парафилија исто така може да имплицира сексуални пракси без да имплицира дисфункција или морална девијантност.

## Видови парафилии
Клинички признаени парафилии : 
* Педофилија
* Садизам
* Мазохизам
* Сексуален фетишизам
* Егзибиционизам
* Воајеризам
* Фротеризам
* Транвеститски фетишизам

Од поширока гледна точка спаѓаат и:
* Геронтофилија
* Зоофилија
* Некрофилија
* Нимфоманија


Категорија:Сексуален фетишизам
Категорија:Човечка сексуалност
Категорија:Сексологија
Dread and the Fugitive Mind

**Dread and the Fugitive Mind** е песна на Мегадет од нивниот деветти студиски албум *[[The World Needs a Hero]]*. Песната претходно била објавена како дел од компилацијата *[[Capitol Punishment: The Megadeth Years]]*. Текстот на песната говори за тоа дали престапниците имаат грижа на совеста. Вака Мастејн ја искоментирал содржината:

## Песни на винил изданието од Dread and the Fugitive Mind
# „Dread and the Fugitive Mind“ (верзија од *[[Capitol Punishment: The Megadeth Years]]*) - 3:23
# „Dread and the Fugitive Mind“ (верзија од албумот) - 4:25
# „Dread and the Fugitive Mind“ (завршен риф) - 0:13 
::Капитол Рекордс 2001&nbsp;г.

## Музички персонал
[мини|десно|[Фотографија од концертот на Мегадет во Финска (2010)]]
* Дејв Мастејн - вокал и ритам гитара
* Ал Питрели - водечка гитара
* Дејвид Елефсон - бас гитара
* Џими Деграсо - тапани

## Наводи

## Надворешни врски
* Текстот на песната
* Спотот за Dread and the Fugitive Mind на YouTube

## Поврзано
* Мегадет
* The World Needs a Hero

Категорија:Песни на Megadeth
Хоризонт

мини|Хоризонт
**Хоризонтот** е линија која го дели небото од земјата. Во астрономијата разликуваме математички и вистински хоризонт. Математичкиот претставува рамнина која го тангира местото на Земјината топка. Вистинскиот хоризонт ретко се поклопува со математичкиот, пред сѐ, бидејќи Земјата нема прав облик, туку е во форма на геоид.
Вајсендорф

**Вајсендорф** () — општина во округот Грајц, во Тирингија, Германија.

## Наводи

Категорија:Грајц (округ)
Нојмиле (Елстер)

**Нојмиле/Елстер** () — општина во округот Грајц, во Тирингија, Германија.

## Наводи

Категорија:Грајц (округ)
Фогтлендишес Оберланд

мини|Местоположба на поранешната општина Фогтлендише Оберланд во округот Грајц (состојба 2012 г.)

**Фогтлендишес Оберланд** () — поранешна општина во округот Грајц, во Тирингија, Германија. Била распуштена на 31 декември 2012 година. Селата Косенгрин, Хондорф и Шенбах станале дел од градот Грајц, селата Арнсгрин, Бернсгрин и Пелвиц станале дел од градот Цојленрода-Трибес.

Категорија:Грајц (округ)
Категорија:Поранешни општини во Тирингија
Ранис

**Ранис** () — мал град во округот Зале-Орла, во сојузната покраина Тирингија, Германија. Се наоѓа 15 километри источно од окружниот град Залфелд и 30 километри јужно од безокружниот град Јена.

Градот претставува административно седиште на општинската заедница Ранис-Цигенрик.

## Географија
### Местоположба

Ранис се наоѓа помеѓу Тириншки Холцланд на север и вештачкото езеро Хоенварте на југ на 380 метри. Низ него поминува потокот Шретерсбах.

### Соседни општини

Соседни општини се Песнек, Вернбург, Шморда, Зајзла и Крелпа.

### Градски единици

Градот се состои од местата Ранис, Бранденштајн, Лудвигсхоф и Херолдсхоф.

мини|центар|500п|Поглед на Ранис

## Политика
### Градски совет

Градскиот совет на градот Ранис се состои од 12 членови. Според последните општински избори на 26 мај 2019 година биле добиени следниве резултати:

### Збратимени градови

Ранис е збратимен со следниве градови:
*  Рудерсберг, Германија (од 1991 г.)

## Галерија


Податотека:150530 St. Margarethen (Ranis).jpg|Евангелистичка црква
Податотека:St. Elisabeth, Ranis.jpg|Католичка црква
Податотека:Ranis.JPG|Панорамски поглед кон Ранис
Податотека:Kirchgasse, Ranis, 151002, ako.jpg|Улица во Ранис
Податотека:Wohnhäuser, Pößnecker Straße, Ranis, 151002, ako.jpg|Станбени куќи на улицата Пенекер


## Наводи

## Надворешни врски

* Официјална страница 

Категорија:Зале-Орла
Категорија:Саксонија (пруска покраина)
Орла (река)

**Орла** () — река, долга 35 километри, во источна Тирингија, Германија, десна притока на реката Зале. Нејзиниот извор е близу градот Триптис. Тече западно низ градовите Нојштат на Орла и Песнек. Орла се влева во Зале во Орламинде, 17 километри јужно од Јена.

## Наводи

Категорија:Реки во Тирингија
Moto Psycho

„**Moto Psycho**“ е песна на Мегадет од нивниот деветти студиски албум *[[The World Needs a Hero]]*. Песната била издадена како промотивен сингл за претстојниот албум, а исто така бил снимен и видео запис за оваа тема. Песната е посветена на луѓето кои секојдневно минуваат голема километража со автомобилите до работа и назад. „**Moto Psycho**“ била носечка мелодија на компјутерската игра *Heavy Metal: Geomatrix*, една аркадна боречка анимација.

## Песни на винил изданието од Moto Psycho
# „Moto Psycho“ (верзија од албумот) - 3:06
# „Dread and the Fugitive Mind“ (верзија од албумот) - 4:26
::Капитол Рекордс 2001&nbsp;г.

## Музички персонал
* Дејв Мастејн - вокал и ритам гитара
* Ал Питрели - водечка гитара
* Дејвид Елефсон - бас гитара
* Џими Деграсо - тапани

## Пласман на табелите
[мини|десно|[Дејв Мастејн|Мастејн на концерт (2007)]]

## Наводи

## Надворешни врски
* Текстот на песната
* Спотот за Moto Psycho на YouTube

## Поврзано
* Мегадет
* The World Needs a Hero

Категорија:Песни на Megadeth
Лоце

**Lhotse** (; , пинјин: Luòzǐ Fēng; , Вајли: *lho rtse*) — четврта планина по височина на Земјата (по Монт Еверест, К2 и Кангченѕунга), поврзана со Монт Еверест со Јужното Седло. Покрај главниот врв со надморска височина од 8.516&nbsp;м, други повисоки врвови на планината се Лоце Средна (источна) и 8.414&nbsp;м Лоце Шар се 8.383&nbsp;м. Сместена е на границата помеѓу Тибет (Кина) и регионот Кумбу во Непал.

## Забележителни особености
Лоце е најпозата како соседна планина на Монт Еверест и по тоа што сите што се искачуваат по стандардниот пат проведуваат извесно време на северозападната страна на планината. Оваа планина впрочем се одликува со најмала топографска истакнатост од сите осумилјадници, издигајќи се само 610&nbsp;м над Јужното Седло.

Но и покрај ова, Лоце самиот по себе е велелепен врв поради огромниот пад на неговата јужната страна. На оваа страна, планината се издига цели 3,2 км на хоризонтално растојание од само 2,25&nbsp;км, и со тоа страната е најстрмна во светот. Направени се многу обиди за нејзино искачување, со многу малку успех и голем број загубени животи.

[мини|центар|600п|Поглед на [Монт Еверест (лево) и Лоце (десно) озрачени од сонцето]]

## Македонски исачувања
Прв Македонец којшто се искачил на Лоце е Сашко Кедев, на 13. Мај 2024 година. Претходно, во рамките на Осмата Југословенска Алпинистичка Хималајска Експедиција на Јужната Стена на Лоце во 1981 година учесник од Македонија бил Јован Попоски - Јове.

## Поврзано
* Махалангур Химал

## Наводи

## Надворешни врски

* Лоце  - Peakware 
* Статистики за искачувања и смртни случаи 

Категорија:Планини во Непал
Категорија:Планини во Кина
Категорија:Планини во Тибет
Категорија:Осумилјадници
Категорија:Меѓународни планини во Азија
Зале-Орла

**Зале-Орла** () — округ во источниот дел на сојузната покраина Тирингија, Германија. Соседни окрузи се (од север надесно) окрузите Зале-Холцланд, Грајц, Фогтланд во Саксонија, баварските окрузи Хоф и Кронах и округот Залфелд-Рудолштат.

## Историја
мини|Пејзаж во близина на Вурцбах, област Зале-Орла
Округот бил создаден во 1994 година со спојување на претходните окрузио Лобенштајн, Песнек и Шлајц.

## Географија

Главни реки во округот се Зале и Орла, од кои е изведено името на округот. Највисока точка во округот со 732,9 метри надморска височина е Зиглицберг (близу Лобенштајн), додека најниската до 180 метри е близу Шимерсбург, Лангенорла. Округот е планински, сместен на Тириншките Шкрилни Планини. Браните на Зале го создаваат најголемиот систем на вештачки езера во Германија.

## Грб

## Градови и општини

## Наводи

## Надворешни врски

* Официјална страница 
* Туристичка страница  


Категорија:Окрузи во Тирингија
Дитерсдорф (Тирингија)

**Дитерсдорф** () — општина во округот Зале-Орла, во сојузната покраина Тирингија, Германија.

## Географија
### Местоположба

Селото се наоѓа на источниот раб од областа Плотенер Тајхе. Низ местото поминува патот  L1077 од Шлајц кон Нојштат на Орла и L2349 од Тегау кон Плотен.

### Општински единици

Општината Дитерсдорф има пет единици:

### Соседни општини

Соседни општини се Пермиц, Панштанген, Плотен, Мосбах и Темелсдорф.

## Наводи

## Надворешни врски

Категорија:Зале-Орла
Кен Илсо

**Кен Илсо Ларсен** (роден на 2 декември, 1986) —  дански фудбалер кој игра на позицијата  крило или втор напаѓач за Фортуна Диселдорф во 1. Бундеслига.

## Кариера
### Рана кариера и враќање во Данска
Роден во Копенхаген, Илсо ја започнал својата кариера во локалниот аматерски клуб Пионерен. Неговата кариера напредувала од година во година, и тој играл за различни младински тимови во Копенхаген. Во 2004 година, тој беше привлечен како млад играч од  холандскиот тим Херенфен, како еден од најдобрите таленти во Данска.

Сепак, тој никогаш не успеал да се пробие во првиот тим на Херенфен, па одлучил да се врати во Данска за да игра за Сондеријске.

Во летото 2009 година, Илсо потпишал за Мидтјиланд по само една сезона во тимот на Сондерјиске. Тој веднаш се претворил во важна фигура за својот нов тим, постигнувајќи 6 гола во 24 натпревари во Данската Суперлига. Илсо бил стандарден во првиот тим и во наредната сезона, почнувајќи 11 од 14 одиграни натпревари како стартер. Тој постигнал 4 гола за својот тим до зимската пауза во првенството. Но сепак, на општо изненадување на навивачите на Мидтјиланд, тој решил одново да ја напушти Данска и да му се приклучи на германскиот второлигаш Фортуна Диселдорф.

### Фортуна Диселдорф
Илсо пристигнал во Диселдорф во јануари 2010 година со договор на заем од една година. Своето деби за Фортуна Диселдорф тој го направил на 23 јануари 2010 во поразот на гостувањето кај Херта со 4-2. Илсо влегол во игра во 83-тата минута на местото на Оливер Финк. Веќе следната недела тој се нашол во почетните единаесет на својот тим, и се оддолжил за укажаната шанса на најдобар можен начин постигнувајќи го својот прв хет-трик во кариерата, во победата над ФСВ Франкфурт со 6-0. Тој реализирал вкупно 7 гола во 2. Бундеслига во оваа полусезона и ги убедил сопствениците на Фортуна да го ангажираат со постојан договор.

Неговиот договор бил откупен на 23 јануари 2011 кога Фортуна му исплатила на Мидтјиланд € 300.000. Во сезоната 2011-12 Илсо постигнал 4 гола и му помогнал на својот клуб да избори промоција во Бундеслигата.

Илсо дебитирал во Бундеслигата во второто коло од сезона 2012-13, против Менхенгладбах во натпревар што завршил без голови 0-0 на 1 септември. На 25 септември тој го постигнал својот прв погодок во Бундеслигата во победата на својот тим нагостувањето кај Гројтер Фирт со 2-0.

## Репрезентативна кариера
Илсо бил репрезентативец на Данска во селекцијата под 21 година за која изиграл два натпревари.

## Надворешни врски
* Профил на данската репрезентација  

Категорија:Живи луѓе
Категорија:Дански фудбалери
Категорија:Фудбалери од Бундеслигата
Категорија:Луѓе од Копенхаген
Категорија:Родени во 1986 година
Верхојанск

**Верхојанск** (руски: Верхоянск, јакутски: Үөһээ Дьааҥы) — гратче во Република Јакутија, Русија. Се простира на реката Јана, близу поларникот, 675 километри од Јакутск. Населението брои 1.311.

### Клима

**Верхојанск** — познат по екстремно ниските температури во зима, ги има најголемите температурни разлики на Земјата. Средната температура во јануари изнесува −45.8&nbsp;°C, а во јули изнесува +16.0&nbsp;°C. Најниската температура измерена некогаш овде изнесува −69.8&nbsp;°C во февруари 1892 година. Заедно со Ојмјакон претставуваат најстудени населени места на планетата.

## Наводи

Категорија:Градови во Русија
Категорија:Градови во Јакутија
Категорија:Населени места основани во 1775 година
Мариго

мини|270п|Поглед на Мариго
**Мариго** () е најголемото населено место и главен град на француската страна на островот Свети Мартин.

## Население
Населението брои 5.700 жители

## Географија и клима
Мариго е сместен на западниот брег на островот Свети Мартин. Се протега од брегот на запад по должината на заливот Мариго, а на исток до ридовите во внатрешноста на островот. На југоисток се граничи со Симпсоновиот Залив.

## Сообраќај
Градот го опслужува меѓународниот аеродром „Принцеза Јулијана“ и аеродромот „Л'Есперанс“. Има и траект кој оди до Блоуинг Поинт во Ангвила.

## Историја и знаменитости

Местото првобитно било рибарско село крај мочуриштето, по кое е наречено. Во времето на Луј XVI, Мариго станал главен град по изградбата на утврдувањето Сен Луј на ридот близу заливот Мариго. Денес ова е најважниот објект во местото.

Мариго е типично карипско место со шарени куќи и кафеани по тротоарите. Пазарни денови се среда и сабота. По пазарите се продаваат најразлични производи - од тропско овошје и зеленчук како кокос, авокадо, сладок компир, разни зачини, риба, па до локални ракотворби и облека.

Во 1998 г, тука е сниман дел од филмот „Брзина 2“, кога бродот „Сиборн Леџенд“ се урива во островот.

## Поврзано
*Свети Мартин (остров)

## Наводи

## Надворешни врски
Свети Мартин  - портал „Географија“ 

Категорија:Свети Мартин (Холандија)
Категорија:Главни градови во Северна Америка
Категорија:Главни градови во Карибите
Лукас Подолски

**Лукас Подолски** (роден на 4 јуни 1985 година во Гливице, Полска) — германски фудбалер со полско потекло кој во моментов настапува за јапонскиот клуб Висел Кобе како напаѓач. Тој е син на поранешниот полски фудбалер Владемар Подолски. Иако Лукас е роден во Полска, тој настапува за репрезентацијата на Германија, каде неговото семејство се преселило кога тој имал само 2 години. Израснал во градот Бергхајм.

Своето деби во репрезентацијата на Германија го имал на 6 јуни 2004, на возраст од 19 години, против Унгарија во пријателски натпревар одигран во Кајзерслаутерн.

## Кариера
### Келн
Подолски ја започнал својата професионална кариера во тимот на Келн, за кого дебитирал во натпревар од Бундеслигата на 22 ноември 2003, на возраст од 18 години, во поразот на домашен терен од Хамбургер со 1-0. Следната сезона постигнал 24 голови и бил најдобар стрелец во Бундеслига 2, со кој му помогнал на Келн да се врати во Бундеслигата. Сезоната 2005-06 ја завршил со 12 постигнати голови и го привлекол вниманието на голем број клубови како Ливерпул, Бајерн Минхен, Хамбургер, Вердер и Реал Мадрид.

### Бајерн Минхен
Во летото 2006 година Подолски го комплетирал својот трансфер во Бајерн за сума која се претпоставувало дека изнесува 10 милиони €. Своето деби за Бајерн го направил на 11 август 2006 против Борусија Дортмунд, влегувајќи како замена во 88-та минута. Тој бил дел од клубот во периодот од 2006 до 2009 година и одиграл преку 100 натпревари во сите натпреварувања во кој постигнал 26 голови. Доаѓањето на италијанскиот напаѓач Лука Тони го истиснува Подолски од почетната постава на Бајерн и одлучил да се врати назад во Келн во летото 2009 година.

### Враќање во Келн
Подолски ги послушал советите на селекторот на Германија Јоаким Лев и се вратил во Келн како би ги задржал шансите за настап во репрезентацијата. Тој бил главна фигура во тимот во следните три сезони во кој Келн се натпреварувал во Бундеслигата. Сепак, и покрај 18 голови на Подолски во сезоната 2011-12 Келн испаѓа од лигата.

### Арсенал
На 30 април 2012 Подолски потпишал за англискиот премиерлигаш Арсенал за сума од 14 милиони €.

## Надворешни врски
*Официјално мрежно место

## Наводи

Категорија:Германски фудбалери
Категорија:Живи луѓе
Категорија:Фудбалери од Премиер Лига
Категорија:Фудбалери на ФК Келн
Категорија:Фудбалери на ФК Бајерн Минхен
Категорија:Фудбалери на ФК Арсенал
Категорија:Фудбалери на Светско првенство 2006
Категорија:Фудбалери на Светско првенство 2010
Категорија:Родени во 1985 година
Саво Савановиќ

**Саво Савановиќ** еден од најпознатите вампири во верувањта на српскиот народ. Живеел во колиба на реката Рогачица во Зарож кај Баина Башта, Србија и дека пиел крв од сите кои доаѓале кај него да мелат брашно.

Воденицата ја купило семесјството Јадодиќ од истото село, но не смееле да ја користат од страв од вамипрската одмазда. Но потоа сфатиле дека таа е златен рудник со оглед на тоа што многу туристи доаѓале да ја посетат, иако, секогаш преку ден.

Некое време семејството го одлагало реновирањето на воденицата од „страв дека Саво ќе се налути“, а кога бизнисот конечно се развил, целата градба се срушила.

Месното население верува дека тоа е знак дека Саво е повторно на слобода.

Како што пишуваат весниците, дуи и градоначалникот Миодраг Вуетиќ наводно признал: „Луѓето се загрижени. Сите знаат за легендата за овој вампир и мислат дека сега бескуќникот ќе бара нови жртви. Сите сме во паника“.

Тој додал дека лесно им е на другите да се смеат поради нивните грижи, но дека тие црвсто веруваат дека вампирите постојат.

Потврдил и дека локалната заедница им советувало на селаните да ставаат лук на вратите и прозорите за да го избркаат Саво.

„Исто така, потсетуваме да стават по еден крст во секоја просторија на куќата“, додал Вуетиќ.
Селаните кои профитирале од процветата на туризмот поради легендата за вампирите велат дека сега сакаат ова место да го остават на мир.

Иако се верува сека Саво е првиот познат српски вампир, постојат некои сомнежи во фолклорот на Србија дека пред него постоел мит за Петар Благоевиќ од Големо Градиште кој умрел во 1724 г. и истата година се повампирил, пишува „Дејли Меил“.

Категорија:Вампири
Категорија:Српска култура
Фор де Франс

мини|250п|Утврдувањето Сен Луј

**Фор де Франс**  () — главен град на прекуморски департман Мартиник во состав на Франција и еден од главните на Карибите. Извезува шеќер, рум, конзервирано овошје и какао.

## Географија
Градот е расположен на западниот брег на островот, кај северниот приод на голем залив и крај устието на реката Мадам. Сместен е во тесна рамница помеѓу ридовите и морето, но сепак е патно поврзан со сите делови на островот.

## Историја
Во 1638 г., Жак Дјел ди Парке (1606-1658), како прв управник на Мартиник, решил да го изгради утврдување „Сен Луј“ за да го заштити градот од напади. Упориштето набргу било разурнато и преизградено во 1669, со кога кралот Луј XIV го назначил Маркизот од Ба за генерален управник. По наредба на маркизот и неговите наследници (особено грофот од Бленак), утврдувањето е изградено според проект на славниот војсководец Вобан.

Административниот центар на Мартиник најпрвин го носел името Фор Ројал (*Fort-Royal*), но бил засенет од градот Сен Пјер како најстар град на островот и негов стопански и културен центар (наречен „Париз на Карибите“).
За време на Француската револуција, градот го добил името „Фор Ла Републик“ (*Fort-La-Republique*), за во XIX век конечно да биде наречен Фор де Франс. Старото име Фор Ројал и денес опстојува во разговорниот јазик, во креолскиот облик „Фојал“, а неговите граѓани се нарекуваат фојалци (*Foyalais*).

Градот двапати страдал од катастрофи: од земјотрес во 1839 и пожар во 1890. На почетокот на XX век, Фор де Франс добил на стопанско значење, со уништувањето на градот Сен Пјер во ерупцијата на вулканот Пеле. Но и покрај стопанската важност, градот никогаш не го достигнал културниот престиж на уништениот град.

## Поморска база
Утврдувањето Сен Луј во Фор де Франс е поморска база на француската морнарица.

## Знаменитости
Покрај Сан Луј, постојат уште три други утврдувања:
* Десе
* Тартансон
* Жербо

Други места од интерес:

* Плоштад „Саван“
* Библиотека „Шелхер“
* Ботаничка градина на Балата
* Црква Свето Срце на Балата - инспирирана од париската базилика со исто име
* Катедрала на Фор де Франс

Во градските градини стои статуа на царицата Жозефина, сопругата на Наполеон Бонапарт, која е родена на Мартиник.

## Сообраќај
Во предградие на Фор де Франс е сместен меѓународниот аеродром „Еме Сезер“ - Мартиник.

## Поврзано
*Општини на Мартиник

## Наводи
*Статистики - INSEE 

## Надворешни врски

* Фор де Франс - градски портал 
*Мартиник - база на културно наследство „Мериме“ 

Категорија:Општини на Мартиник
Категорија:Префектури во Франција
Категорија:Главни градови во Карибите
Визента

мини|Поглед кон реката
**Визента** () — река во Тирингија, Германија.

## Поврзано

* Список на реки во Тирингија

Категорија:Реки во Тирингија
Категорија:Реки во Саксонија
Нидерау (појаснување)

**Нидерау** може да се однесува на некое од следниве места во Германија:

* Нидерау (*Niederau*) — општина во Саксонија
* Нидерау (*Nidderau*) — град во Хесен
* Други населби или месни единици на општини (погл. Niederau (Begriffsklärung))
Михаил Цвет

**Михаил Семјонович Цвет** (Михаи́л Семёнович Цвет) (1872–1919) бил руски ботаничар кој ја измислил техниката на адсорпциона хроматографија која денес е често користена во хемиската анализа. Неговото презиме на руски означува освен орган на растение и "боја". Михаил Цвет ја измислил хроматографијата во 1906 година испитувајќи ги растителните пигменти.

Категорија:Руски ботаничари
Категорија:Италијанци од 19 век
Категорија:Руски пронаоѓачи
Категорија:Родени во 1872 година
Категорија:Починати во 1919 година
Тегавец

**Тегавец** () — билка која луѓето ја употребуваат уште од најстарите времиња. Се среќава скоро во секој двор затскриена помеѓу другите тревки, по ливадите и во шумите каде нема дрвја.
За да израсне не и се потребни  посебни услови. Потребното количество вода го прима од дождовите. За време на сушен период не бара посебно налевање со вода.
 
Постојат два вида тегавец:
*машки тегавец (*Plantago Lanceolata*) и 
*женски тегавец (*Plantago Major*)

Тие се разликуваат по обликот на листовите.

Освен овие својства, тегавецот делува и  *антисептичко, диуретичко, бактерицидно и бактериостатички*.

## Употреба на тегавецот како лек
*Лекот кој во себе содржи тегавец  најчесто се користи за лекување на болести на дишните патишта, астма, бронхитис, кашлица и грип.
*Чајот од листовите на тегавецот е погоден за деца бидејќи е вкусен, а по потреба може да се заслади со шеќер или мед. Се употребува и при воспаление или чир на желудникот или цревата. Корисен е при заболувања на црниот дроб и мочниот меур, како и против создавање камења и песок во бубрезите.
*Свежите листови кои претходно треба да се згмечат се користат како облоги кои се ставаат на место на убод од инсекти или каснувања  од змија. Сокот од свежите листови го спречува крварењето  и го забрзува зараснувањето на раната.

## Лековит состав
Во листот на тегавецот се наоѓаат околу **6,5% **слузава материја во облик на полисахариди, танини, кумарин ескулетин, флавоноиди (апигенин, лутеолин  и скутелареин), повеќе од **1% ** кременова киселина, од  минералите застапени се цинкот и калиумот. Содржи и сапонини кои делуваат хемолитичко и два многу важни иридоидгликозиди аукубин  и каталпол.
**Акубинот** има антивирусно, детоксичн, антимикробно и антиинфламаторно дејство, а каталполот има антихипертезивно, антивирусно, антитуморно, хепаропротективно, спазмолитично  и антиинфламаторно. 
Освен овие својства, тегавецот делува и  *антисептичко, диуретичко, бактерицидно и бактериостатички*.

## Поврзано
* Машки тегавец
* Женски тегавец

## Наводи

Категорија:Тегавци
Категорија:Лековити растенија
Категорија:Лиснат зеленчук
Категорија:Таксони опишани од Карл Линеј
Список на реки во Тирингија

**Список на реки во [[Тирингија]]**, Германија:

## А

* Алстер (Иц)
* Апфелштет (Гера)
* Аума (река)
* Ашербах (река)

## Б

* Бергстром
* Бибер (Шлојзе)
* Бибра (река)
* Бламбах
* Боде (Випер)
* Брајтенбах (Ерле)
* Брајтстром

## В

* Вајд (Улстер)
* Вајда (река)
* Вајлродер Елер
* Вајсбах (Рода)
* Вајсе Елстер
* Валкстром
* Вера (река)
* Ветау (Зале)
* Визента
* Вилде Гера
* Вилде Гера (Ерфурт)
* Вилдер Грабен (Несе)
* Вимбах (Илм)
* Випер (Унштрут)
* Випфра (река)
* Вира
* Вирбах
* Волрозе

## Г

* Габелбах (Илм)
* Гајследе
* Гелцш
* Генербах
* Гера (река)
* Гериц (река)
* Геродер Елер
* Гесенбах (Гера)
* Глајзе
* Граме
* Гримпен (река)
* Грумбах (Вера)

## Д

* Дирбах (Орла)
* Добер (Кремниц)
* Дојбе

## Е

* Ексе
* Еленбах (река)
* Елер (Руме)
* Елте (река)
* Елце (река)
* Елшницталбах
* Емзе (река)
* Ербстром
* Ерле (река)
* Ефелдер (река)

## З

* Зале
* Залца (Унштрут)
* Зар (Вера)
* Зебах (Унштрут)
* Зиглиц (река)
* Зилце (Вера)
* Зорбиц
* Зормиц
* Зул (Ваје)
* Зул (Вера)

## И

* Илм (Зале)
* Ифта (река)
* Иц

## Ј

* Јиксе
* Јихниц

## К

* Каца
* Кернбах
* Кизелбах (река)
* Кочау
* Купфербах (Танбах)

## Л

* Лајна (река)
* Лајне (Алер)
* Лаутер (Хазел)
* Лаутербах (Вера)
* Лауха (Херзел)
* Лемпертсбах
* Ленгвиц
* Линдербах (Граме)
* Лихте (река)
* Лихтенау (река)
* Личе
* Личе-Флесграбен
* Лојтра (Зале)
* Локвиц
* Ломе (Илм)
* Лоса (Унштрут)
* Лутер (Фрида)

## М

* Магдел
* Мадел
* Милвасер
* Милц (река)

## Н

* Нае (Шлојзе)
* Несе (Херзел)
* Нојбрун (река)
* Нотер (Унштрут)

## О

* Оне (Випер)
* Ора (река)
* Орла

## П

* Пизау (река)
* Плајсе
* Пфицбах

## Р

* Рајхенбах (Цаме Гера)
* Ретбах (Рот)
* Ретен (река)
* Реченбах
* Рине (река)
* Рода (река)
* Родах (Иц)
* Розабах
* Рорграбен (Вера)
* Ротенбах (река)
* Ротенбах (Илменау)

## Т

* Танбах (Зале)
* Таубах (Илм)
* Тафт (Улстер)
* Тирингише Мушвиц
* Тојшниц (Кремниц)
* Тона (река)
* Тондорфбах
* Трузе

## У

* Улстер (Вера)
* Унштрут
* Уфе (Вида)
* Уфе (Ихте)

## Ф

* Фелда (Вера)
* Фесер (река)
* Фипах
* Флутграбен (Ерфурт)
* Фрајбах
* Фрида (Вера)

## Х

* Хабергрунд
* Хазел (Вера)
* Хазелбах (Шварца)
* Хале (Руме)
* Хедербах
* Хелбе
* Хелме
* Херзел
* Херпф (Вера)
* Хумбах (Илм)

## Ц

* Цајлбах (Вера)
* Цајцбах
* Цаме Гера
* Цауфенсграбен
* Цимербах (Залца)
* Цорге (река)

## Ш

* Шерконде
* Шлојзе (река)
* Шмале Гера
* Шмалкалде
* Шнаудер
* Шнелмансхојзер Бах
* Шобсе
* Шорте
* Шварца (Хазел)
* Шварца (Илм)
* Шварца (Зале)
* Шварцбах (Вера)
* Швајна (река)
* Шенау (река)
* Шпитер
* Шпринг (Милц)
* Шпроте (река)
* Штајнах (Родах)
* Штиле (река)
* Штрој (река)


Тирингија
Проблем на разграничување

**Проблем на разграничување** или **проблем на демаркација** — проблемот на барање на критериуми според кои би било можно да се одделат теориите што се јавуваат како научни од гледна точка на емпириската наука, од ненаучните претпоставки и тврдења, метафизиката и формалните науки (логика, математика). Проблемот на разграничување е исто така и проблем на определувањето на *границите на науката* што ја одделуваат од другите сфери со кои човекот може да ги искажува своите мисли, чувства и убедувања (уметност, литература и религија).

Границите на науката честопати се условни, историски променливи и тешко се определуваат по аналитички пат. Дури и по стовековниот дијалог меѓу филозофите на науката и научници од различни области, и покрај неколкуте основни согласности за научната методологија, постојат низа на современи филозофи и историчари на науката кои ја означиле оваа идеја за разграничување како *псевдопроблем*. Во денешно време во филозофијата на науката постои многу поголема согласност за одделни критериуми отколку за општиот критериум за разграничување меѓу наука и ненаука.

## Кратка историја на проблемот

Проблемот на разграничување е еден од стожерните проблеми во филозофијата на науката и првите одлуки за него се јавиле заедно со првата целосна теорија на филозофијата на науката - неопозитивизмот - која постои и денес.

* Сличен проблем нагласил Авероес, со кој ја изразува двојноста на вистината: постои вистина на религијата и постои вистина на разумот (науката).
* Значењето на овој проблем се засилило во текот на научната револуција на 17 век - науката се потпира на искуството и расудувањето, а религијата на верата и авторитетот.
* Позитивизмот ги утврдува следните критериуми на науката: релативизам (науката поставува хипотези, а не претендира на апсолутната вистина), емпиризам (научните теории се потпираат на искуството), прагматизам (научното знаење е корисно).
* Карл Попер го поставил концептот на фалсификабилност - научниците се должни да допуштат отфрлање на нивните теории врз основа на искуствени факти.   
   
## Наводи

Категорија:Филозофија на науката
Гефел

**Гефел** () — град во округот Зале-Орла, во Тирингија, Германија. Се наоѓа 16 километри јужно од Шлајц и 14 километри северозападно од Хоф.

## Поврзано

* Медларојт

## Наводи

Категорија:Зале-Орла
Категорија:Внатрегерманска граница
Категорија:Саксонија (пруска покраина)
Нојштат на Орла

**Нојштат на Орла** () — град во округот Зале-Орла, во Тирингија. Се наоѓа на малата река Орла, 17 километри северно од Шлајц и 25 километри југоисточно од Јена.

## Наводи

Категорија:Зале-Орла
Хиршберг (Тирингија)

**Хиршберг** () — град во округот Зале-Орла, во Тирингија, Германија. Се наоѓа на реката Зале, 20 километри јужно од Шлајц, 12 километри северозападно од Хоф (Баварија) и 25 километри југозападно од Плауен (Саксонија).

## Историја

Градот првпат се појавил во документите во 1154 година. Во неговата понова историја е познат како патнички граничен премин помеѓу Источна и Западна Германија. Сообраќајот бил предмет на одредбите од договорот за меѓузонски сообраќај, кој бил склучен во 1972.

## Демографија и управување

Хиршберг се наоѓа на автопатот А9 (Берлин – Минхен). Градот ги вклучува следниве единици: Јухех, Гериц, Шпарнберг, Улерсројт и Фенцка.

### Население

Движење на бројноста на населението:

## Галерија


Податотека:Hirschberg_(Saale)-2008-03c.jpg|Поглед на градот, со црквата и дворецот
Податотека:Hirschberg_(Saale)-2008-03a.jpg|Музеј Хиршберг
Податотека:Hirschberg_(Saale)-2008-03b.jpg|Градско собрание


## Наводи

Категорија:Зале-Орла
Категорија:Внатрегерманска граница
Научен консензус

[мини|Јавноста значително го потценува степенот на научен консензус дека луѓето предизвикуваат климатски промени.[21] Студиите од 2019-2021 година[22][23][24] откриле научен консензус во опсег од 98,7-100%](https://mk.wikipedia.org/wiki/%D0%9F%D0%BE%D0%B4%D0%B0%D1%82%D0%BE%D1%82%D0%B5%D0%BA%D0%B0:20220629_Public_estimates_of_scientific_consensus_on_climate_change_-_horizontal_bar_chart.svg)
**Научен консензус** е колективното расудување, положба и мислење на научната заедница за одредена дисциплина или предмет на проучување. Консензусот повлекува општ договор, иако тоа не мора секогаш да биде едногласност. Научниот консензус не е сам по себе научен аргумент, ниту пак е дел од научниот метод, меѓутоа, сепак тој може да се основа како на научните аргументи, така и на научниот метод.

Консензусот обично се постигнува преку комуникација која се остварува преку конференции, процесот на публикација, репликација (репродуцибилни резултати од другите научници) и рецензија. Сите тие водат до ситуација во која научниците од определена област лесно можат да разберат дека таков консензус постои, но образложувањето на неговото постоење на луѓето кои не се дел од науката (или од соодветната дисциплина) е тешка задача, бидејќи нормалните научни расправи околу деталите би можеле да делуваат како предизвикување (оспорување) на консензусот за овие луѓе. Повремено, научните институти објавуваат посебни изданија во кои накратко се изложува тековниот консензус „во“ и „надвор“ од научната заедница. Во случаи кога постојат малку контроверзии за предметот на проучување, востановувањето на тоа што е консензусот е доста лесен процес.

Научниот консензус може да биде искористен во јавните или политички расправи по прашања кои се јавуваат спорни во јавната сфера, но не и во рамките на научната заедница, како биолошката еволуција  или отсуство на врска меѓу вакцинацијата и аутизмот.

## Наводи

Категорија:Научен метод
Илм (Зале)

**Илм** () — река долга 134,2 километри во Тирингија, Германија. Таа е лева притока на Зале, во која се влева во Гросхеринген, близу Бад Кезен.

Градови долж Илм се Илменау, Штатилм, Кранихфелд, Бад Берка, Вајмар, Аполда и Бад Зулца.

Во речната долина на Илм се наоѓа сојузниот автопат Б87 од Илменау до Лајпциг и двете железници: Тириншката железница помеѓу Гросхеринген и Вајмар и Илмската железница (*Ilmbahn*) помеѓу Кранихфелд и Вајмар. Дел од брзата железница Нирнберг-Ерфурт исто така е изградена во горниот дел на долината близу Илменау.

## Поврзано

* Список на реки во Тирингија

## Наводи

Категорија:Реки во Тирингија
Иван Блажев

**Иван Блажев** (1974, Скопје, Македонија) е современ македонски фотограф.

## Животопис
Иван Блажев е роден во 1974 година во Скопје. Дипломирал на отсекот за филмска режија на Бруклинскиот колеџ во САД, а завршил постдипломски студии по фотографија на Ликовната акдемија во Нови Сад, Србија.

## Творештво
Блажев приредил повеќе самостојни изложби и учестувал на учествувал и на групни изложби, организирани во Скопје, Краков, Берлин, Брисел, Мадрид, Леуварден, Виена итн. Неговите фотографии се одликуваат со изразен интимен и лирски сензибилитет.

## Наводи


Категорија:Македонски фотографи
Категорија:Луѓе од Скопје
Категорија:Родени во 1974 година
Категорија:Живи луѓе
Бад Лобенштајн

**Бад Лобенштајн** () — град во округот Зале-Орла, во Тирингија, Германија. Градот сместен околу карпа, на кој се наоѓаат урнатините на стариот замок, е исклучително сликовит. Во него се наоѓа просторна парохиска црква, замок (до 1824 резиденција на принцовите од Ројс-Лобенштајн-Еберсдорф) и центар за хидротерапија.

## Наводи

Категорија:Зале-Орла
Категорија:Бањски градови во Германија
Разум

**Разум** е способноста за свесното придавање смисла на нештата, за воспоставување и верифицирање на факти и за менување или оправдување на вештините, институциите и верувањата врз основа на нови или постоечки информации. Разумот е тесно поврзан со такви карактеристични дејства на човекот како филозофија, наука, јазик, математика и уметност и обично се смета за конечна одлика на човечката природа. Концептот на разумот понекогаш се нарекува рационалност, а понекогаш дискурзивен разум, што е спротивно на интуитивниот разум.

Разумот или „резонирањето“ (односно „расудувањето“) е поврзано со размислувањето, спознанието и интелектот. Разумот, како и навиката или интуицијата, е еден од начините со кој размислувањето доаѓа од една идеја до друга сродна (поврзана) идеја. На пример, со негова помош рационалните битија се разбираат меѓусебно во однос на размислувањето за причината и последицата, вистината и лагата, како и тоа што е добро, а што лошо.

Категорија:Епистемологија
Категорија:Верба
Категорија:Мисла
Категорија:Концепти во епистемологијата
Категорија:Филозофија на логиката
Категорија:Концепти во логиката
Категорија:Расудување
Емпиризам

мини|Илустрација на епистемолошките промени на „дигиталните хуманитарни науки“: архиви организирани со мрежна визуелизација и анализа. Архив на Друштвото на народите (ОН Женева).  Мрежи на интелектуална соработка.
**Емпиризам** (од  — *искуство*) е теорија на знаење која кажува дека знаењето доаѓа само или првенствено од сетилното искуство. Емпиризмот е едно од неколкуте гледишта во епистемологијата (науката за човечкото знаење) заедно со рационализмот, идеализмот и историзмот. За разлика од нив, тој ја поставува улогата на искуството и доказите над мислењето за вродени идеи или традиционални сфаќања во процесот на образување идеи; меѓутоа, според некои емпиристи традицииите (или обичаите) се јавуваат како резултат на претходни сетилни искуства.

Емпиризмот во филозофијата на науката ги нагласува доказите, особено тие добиени во експериментите. Тој е фундаментален дел на научниот метод: сите хипотези и теории за природниот свет мораат да бидат тестирани, а не спознанието да се основа само на *[[a priori]]* расудување, интуиција или разоткривање.

Философи кои се поврзуваат со емпиризмот се Аристотел, Алхазен, Авицена, Ибн Туфаил, Роберт Гростест, Френсис Бекон, Томас Хобс, Роберт Бојл, Џон Лок, Џорџ Беркли, Херман фон Хелмхолц, Дејвид Хјум, Леополд фон Ранке, Џон Стјуарт Мил и Карл Попер.


Категорија:Филозофски правци
Категорија:Епистемологија
Ејер

мини|Поглед кон административен објект во Ејер
**Ејер** е гратче и општина во округот Оплан, Норвешка. Административен центар на општината е селото Тингберг. Зафаќа површина од 640км2 и тука живеат 4.870 жители.

Категорија:Општини во Инландет
Мурманск

мини|десно|Пристаништето во Мурманск
**Мурманск** — пристаништен град и административен центар на Мурманската област во северозападниот дел на Русија и лежи на брегот на Колскиот Залив. Сместен е на 12 километри од Баренцовото Море, на северниот дел на Колскиот Полуостров, недалеку од границата на Русија со Норвешка и Финска. Има население од околу 310.000. И покрај стагнацијата и намалувањето на населението во градот, Мурманск останува најголем град северно од Северниот Поларник.

Категорија:Градови во Русија
Категорија:Мурманска област
Категорија:Градови-херои на Советскиот Сојуз
Категорија:Преименувани населени места во Русија
Категорија:Градови во Мурманската област
Категорија:Населени места основани во 1916 година
Брајан МекДермот

**Брајан Џејмс МекДермот** (роден на 8 април, 1961) — поранешен англиски фудбалер и моментален менаџер на Премиерлигашот,  Рединг.

Тој му се приклучил на  Арсенал како младо момче во 1977 година и продолжил да игра за  Фулам, ИФК Норчепинг,  Оксфорд Јунајтед,  Хадерсфилд Таун,  Кардиф Сити,  Ексетер Сити и  Јеовил Таун во 14-годишната играчка кариера во текот на 1980-тите и 1990-тите. Додека играл за Норчепинг тој бил избран за играч на годиата во Шведска во 1984 година. Тој ја заврши неговата играчка кариера во Слау Таун во 1995 година. Следната сезона тој стана менаџер на овој клуб, каде што тој имал многу успешни години во конференцијата.

Во неговата прва сезона на чело на Рединг тој го водел клубот до четврт-финалето во ФА Купот за првпат во 83 години, во серија на победи во која *настрадал* и  Ливерпул на Енфилд. Следната сезона тој го повторил истиот подвиг, овој пат со победа нагости кај градскиот соперник на Ливерпул  Евертон. Во сезоната 2011-12 МекДермот го водел Рединг до промоција во Премиер лигата, како шампион во Чемпионшип лигата.

## Надворешни врски
*Брајан МекДермот на soccerway

Категорија:Англиски фудбалери
Категорија:Фудбалери на ФК Арсенал
Категорија:Фудбалери на ФК Хадерсфилд Таун
Категорија:Фудбалери на ФК Фулам
Категорија:Фудбалери на ФК Саут Чајна
Категорија:Тренери од Премиер-лигата
Категорија:Родени во 1961 година
Peace Sells

**Peace Sells** е песна на Мегадет од нивниот втор студиски албум *[[Peace Sells... but Who's Buying?]]*. Напишана е од страна на Дејв Мастејн, а заедно со „Wake Up Dead“ од истиот албум се задолжителни на секој нивни концерт. Според Дејвид Елефсон, уште пред издавањето на албумот, имал претчувство дека „Peace Sells“ ќе биде голем хит.. Текстот ги побива сите стереотипи за антисоцијалната природа и атеистички определби на лицата кои слушаат хеви метал. Музичката ТВ куќа VH1 ја рангирала песната на 11 место на нивната список на најдобри хеви метал композиции на сите времиња.

## Видео запис
Бил направен посебен видео запис за оваа песна. Највпечатлив е кадарот кога момче со маица на Слеер гледа ТВ програма која прикажува настапи на Мегадет и исечоци од воени конфликти. Веднаш потоа влегува таткото и прашува: *Какво е ова ѓубре што го гледаш? Сакам да ги слушнам вестите*, и го менува каналот. Момчето му одговара: *Ова се вестите*, и го враќа претходниот канал. Овој дел од спотот бил честопати исмејуван и вметнуван во пародии поврзани со хеви металот. На почетокот на спотот се гледа оригиналниот омот од претходниот албум на Мегадет, *[[Killing Is My Business... and Business Is Good!]]*. Можеби најпрепознатливиот дел од песната е воведот на бас гитара изведено од Дејвид Елефсон.

## Преработки и присуство во поп културата
* Песната е поставена во видео игрите *NHL 10*, *Grand Theft Auto: Vice City*, *Rock Band 2*, *True Crime: Streets of LA* и во некои верзии на *Guitar Hero 5*.
* Првиот бас риф од композицијата многупати бил користен како најавна нумера за емисиите на MTV, но Мастејн никогаш не добил признание за авторски права.
* Глам метал бендот Tigertailz ја преработил нумерата и ја вклучил на нивниот компилациски албум Banzai! од 1991&nbsp;г.
* Оваа песна се нашла на компилацискиот албум *[[Greatest Hits: Back to the Start]]*, како и на сите други изданија со најголеми хитови на Мегадет; во изборот на песни за споменатиот албум, „Peace Sells“ се нашла на 3-то место според бројот на гласови од обожавателите.
* Статистички гледано, оваа нумера е убедливо најизведуваната песна во живо на Мегадет, со над 1100 досегашни перформанси пред публика.
* Стихот *It's still 'We the People', right?* очигледно е иронизација на насловот од уставната преамбула на САД.
[мини|десно|[Мегадет ја изведуваат „Peace Sells“ на фестивалот *Метал Манија* (2008)]]
## Коментари од бендот во врска со песната
[мини|десно|[Мегадет на *Метал Манија* во Полска (2008)]]

## Музички персонал
* Дејв Мастејн - вокал и ритам гитара
* Крис Поланд - водечка гитара
* Дејвид Елефсон - бас гитара
* Гар Семјуелсон - тапани

## Наводи

## Надворешни врски
* Текстот на песната
* Спотот за Peace Sells на YouTube

## Поврзано
* Мегадет
* Peace Sells... but Who's Buying?

Категорија:Песни на Megadeth